toki Nenesi li toki pi kulupu toki Ula. toki ni li toki pi jan Nenesi.
toki sama li toki Enesi li toki Nakanasan. toki pi sama lili li toki Sumi li toki Mosijo.
tenpo sike nanpa 2010 la, jan toki li sama pi 22 000. tenpo sike 2021 la, jan toki li sama pi 24 487.
toki ni li lon ma suli li tan poka pi nasin telo Opi tawa nasin telo Enise.
ma Jamali Nenesi en ma Nenesi la, toki ni en toki Losi li toki lawa. toki ni li suli mute lon kulupu pi jan tawa soweli.
jan mute li lukin e ni: toki tu li lon. toki ni li toki Nenesi pi ma lete en toki Nenesi pi ma kasi. toki pi ma lete li suli. sitelen toki li lon tawa toki pi ma lete taso.
toki Nenesi li toki suli nanpa wan lon kulupu toki Samoje. taso toki ni li kama lili.
nimi mute li lon tawa ijo pi jan Nenesi: pali pi soweli suli, kala alasa, kasi alasa. nimi tan toki Lusi li lon kin.
jan li sitelen e toki Nenese kepeken nasin sitelen Kililisa.